
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на проект за изменение на ПУП – План за регулация на бул.„Тодор Александров“, в участъка от о.т.300 – о.т.297 – о.т.296 до о.т.293, по плана на ПЗ„Север“, гр.Бургас за осигуряване на необходимия габарит за изграждане на 3 ленти за движение в посока от север към юг.
УВАЖАЕМИ ОБЩИНСКИ СЪВЕТНИЦИ,
С Решение №26-47/25.04.17г. на Общински съвет Бургас е разрешено изработване на проект за изменение на ПУП – План за регулация на бул.„Тодор Александров“, в участъка от о.т.300 – о.т.297 – о.т.296 до о.т.293, по плана на ПЗ„Север“, гр.Бургас, с цел осигуряване на необходимия габарит за изграждане на 3 ленти за движение в посока от север към юг, с което ще се засегнат ПИ 07079.659.33 и 07079.659.34 по КК на гр.Бургас.
При обследване на трасето на бул.„Тодор Александров“ в участъка след привързването на ул.„Крайезерна“ със съществуващ пътен възел на бул.„Тодор Александров“ се констатира, че участъкът от о.т.300 – о.т.297 – о.т.296 до о.т.293, по плана на ПЗ „Север“, гр.Бургас е с габарит от 7,50 м. Констатирано е, че е целесъобразно в този участък да се осигури допълнителна ширина на пътното платно, за да могат да се обособят три ленти за движение на автомобили, което значително ще увеличи пропускателната способност на кръстовището и ще облекчи трафика особено в летните месеци и при пиково натоварване. Предлага се да се обособи отделна лента като продължение на връзка 6 на пътния възел, която да обхване участъка от улицата до съществуващия светофар на кръстовището с ул.„Спортна“, включително и с изграждане на  уширение на съществуващия мост над канала, свързващ Черно море с езеро Вая. С разширението на улица и мост няма да се извършва строителство в ПИ с идентификатор 07079.605.324 по КК на гр.Бургас - езеро „Вая“. Предвижда се да се разшири съществуващото мостово съоръжение, като за целта се изградят два нови устоя в границите на ПИ с идентификатори 07079.659.33 и 07079.659.34 по КК на гр.Бургас. Габарита на улицата в участъка след светофара към момента е такъв, че лентата продължава. Осигуряването на проектната ширина на улицата ще осигури безконфликтност на движението на двата потока – единия от надлез „Владимир Павлов“ /от кръстовище „Трапезица“/ по трасето на път I-9 от РПМ и другия от улица „Крайезерна“.
Изготвен е служебен проект за изменение на ПР, с подробно описани ПИ, вид и начин на трайно ползване в обхвата на промяната. С изменението ще се засегнат ПИ с идентификатори 07079.605.324, 07079.659.33 и 07079.659.34 по КК на гр.Бургас. В таблица към предложението са подробно описани засегнатите части от ПИ в обхвата на изменението.
Проектът е разгледан на заседание на ОЕСУТ, проведено на 03.05.17г. С Решение, обективирано в Протокол №13/03.05.17г., т.5 от дневния ред ОЕСУТ е изразил положително становище по изготвения проект. С писмо изх.№06-00-106/10.05.2017г. на Главния архитект проектът е обявен на Областния управител на Област Бургас по реда на чл.128, ал.3 от ЗУТ. С писмо вх.№06-00-106(1)/17.05.2017г. Областния управител на Област Бургас не възразява по изготвения проект. Съставен е акт за приключило обявяване от 2.06.17г.
За инвестиционното намерение за реконструкция на улица и мостово съоръжение е приложено съгласувателно становище изх.№4752/31.05.2017г. на  РИОСВ-Бургас.
Към проекта е приложено удостоверение за приемане на проект за изменение на кадастралната карта и кадастралните регистри №25-41289 – 29.05.2017г., издадено от СГКК – Бургас.

Във връзка с горното и на основание чл.21, ал.1, т.11 от ЗМСМА, чл.129, ал.1, във връзка с чл.136, ал.1, чл.134, ал.1, т.1 и т.2 от ЗУТ предлагам Общински съвет Бургас да вземе следното: 
Р Е Ш Е Н И Е:
На основание чл.21, ал.1, т.11 от ЗМСМА, чл.129, ал.1, във връзка с чл.136, ал.1, чл.134, ал.1, т.1 и т.2 от ЗУТ Общински съвет Бургас одобрява изменение на подробен устройствен план – план за регулация /ПУП – ПР/ на бул.„Тодор Александров“, в участъка от о.т.300 – о.т.297 – о.т.296 до о.т.293, по плана на ПЗ„Север“, гр.Бургас, с което уличната регулация се измества в северозападна посока за осигуряване на необходимия габарит за изграждане на 3 ленти за движение в посока от север към юг, с което се засягат ПИ с идентификатори 07079.605.324, 07079.659.33 и 07079.659.34 по КК на гр.Бургас, посочени в таблица с баланс на територията, съгласно черните, червените, сините, кафявите и зелени линии и надписи в приложения проект.

Решението да се изпрати в 7-дневен срок за обнародване в „Държавен вестник“ по реда на чл.129, ал.1 от Закона за устройство на територията.

Решението подлежи на обжалване по реда на чл. 215, ал.4 от ЗУТ чрез Общински съвет Бургас пред Административен съд - гр.Бургас в 30-дневен срок от обнародването му.

Приложения: Решение №26-47/25.04.17г. на Общински съвет Бургас; служебен проект за изменение на ПР; Протокол - Решение №13/03.05.17г., т.5 от дневния ред на ОЕСУТ на Община Бургас; писмо изх.№06-00-106/10.05.2017г. на Главния архитект; писмо вх.№06-00-106(1)/17.05.2017г. на Областния управител на Област Бургас; акт за приключило обявяване от 2.06.17г.; съгласувателно становище изх.№4752/31.05.2017г.  на  РИОСВ-Бургас; удостоверение №25-41289 – 29.05.2017г., издадено от СГКК – Бургас.

